
**ประกาศมหาวิทยาลัยธรรมศาสตร์**

**เรื่อง อัตราค่าธรรมเนียมการเทียบโอนความรู้และการให้หน่วยกิตจากการศึกษานอกระบบ   
การศึกษาตามอัธยาศัย หรือการปฏิบัติงานในสถานประกอบการ พ.ศ. ๒๕๖๕**

**.........................................................**

โดยที่เป็นการสมควรให้มีประกาศมหาวิทยาลัยธรรมศาสตร์ เรื่อง อัตราค่าธรรมเนียมการเทียบโอนความรู้และการให้หน่วยกิตจากการศึกษานอกระบบ การศึกษาตามอัธยาศัย หรือการปฏิบัติงานในสถานประกอบการ

อาศัยอำนาจตามความในมาตรา ๓๙ แห่งพระราชบัญญัติมหาวิทยาลัยธรรมศาสตร์ พ.ศ. ๒๕๕๘ประกอบข้อ ๙ วรรคหนึ่ง ของข้อบังคับมหาวิทยาลัยธรรมศาสตร์ว่าด้วยการบริหารการเงิน งบประมาณ   
และการบัญชี พ.ศ. ๒๕๖๔ อธิการบดีโดยความเห็นชอบของสภามหาวิทยาลัย ในการประชุมครั้งที่ ๑๑/๒๕๖๔   
เมื่อวันที่ ๑๘ ตุลาคม ๒๕๖๔ จึงออกประกาศไว้ดังนี้

**ข้อ ๑** ประกาศนี้เรียกว่า “ประกาศมหาวิทยาลัยธรรมศาสตร์ เรื่อง อัตราค่าธรรมเนียมการเทียบโอนความรู้และการให้หน่วยกิตจากการศึกษานอกระบบ การศึกษาตามอัธยาศัย หรือการปฏิบัติงานในสถานประกอบการ พ.ศ. ๒๕๖๕”

**ข้อ ๒** ประกาศนี้ให้ใช้บังคับตั้งแต่วันถัดจากวันประกาศเป็นต้นไป

**ข้อ ๓** ให้จัดเก็บค่าธรรมเนียมการเทียบโอนความรู้และการให้หน่วยกิตจากการศึกษานอกระบบ การศึกษาตามอัธยาศัย หรือการปฏิบัติงานในสถานประกอบการตามอัตรา ดังต่อไปนี้

(๑) รายวิชาระดับปริญญาตรี วิชาละ ๒,๐๐๐ บาท

(๒) รายวิชาระดับประกาศนียบัตรบัณฑิต วิชาละ ๓,๐๐๐ บาท

(๓) รายวิชาระดับปริญญาโท หรือระดับปริญญาเอก วิชาละ ๕,๐๐๐ บาท

ประกาศ ณ วันที่ ๘ เดือน กุมภาพันธ์ พ.ศ. ๒๕๖๕

(รองศาสตราจารย์ เกศินี วิฑูรชาติ)

อธิการบดี